სამქვარი
სამქვარი — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში, გალის წყალსაცავის ნაპირზე, მდინარე ნიშონის ხეობაში. პირველი გალის თემის ცენტრი (სოფლები:ზემო გალი, კოხორა, ლეკუმხარა, ფართოღალი, ცხირი). ზღვის დონიდან 60 მ, გალიდან 5 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.